Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: a 31/2003. (XII. 17.) OM rendelethez
Paragraph Index: 1220

6. Az ismeretek ellenõrzési rendszere Az ellenõrzési rendszer az intézményi tantervben a 6.1—6.3. pontokban foglaltak figyelembevételével elõírt gyakorlati jegyek megszerzésébõl, vizsgák letételébõl, a kritériumkövetelmények teljesítésébõl, a szakdolgozat elkészítésébõl és a záróvizsgából tevõdik össze. 6.1. A kötelezõ vizsgák száma félévente legalább 2. 6.2. A szakdolgozat A szakdolgozat a képzés anyagából olyan szakmai feladat megoldása, amellyel a hallgató bizonyítja, hogy tájékozott a választott téma szakirodalmában és jogalkalmazási gyakorlatában, önállóan képes a tanult ismeretanyag szintetizálására és alkotó alkalmazására. A szakdolgozat kredit értéke: 10 kreditpont. 6.3. A záróvizsgára bocsátás feltételei: — a szakdolgozat elkésztése és benyújtása, — a tantervben elõírt valamennyi tanulmányi és vizsgakötelezettség teljesítése. 6.3.1. A záróvizsga részei — a szakdolgozat megvédése, — szóbeli vizsga legalább 30 kreditpontnak megfelelõ ismeretanyagot fog át: környezetgazdaságtan, környezetvédelem és közigazgatás, polgári jog és környezetvédelem, nemzetközi környezetvédelmi jog, Európai Unió környezetjoga tárgyakból. 6.3.2. A záróvizsga eredménye: A szóbeli vizsgára adott érdemjegy, valamint a szakdolgozat elkészítésére és védésére adott egy érdemjegy egyszerû, egész számra kerekített átlaga. VIII. A KÖZLEKEDÉSI SZAKJOGÁSZ SZAKIRÁNYÚ TOVÁBBKÉPZÉSI SZAK KÉPESÍTÉSI KÖVETELMÉNYEI

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes